
Nr. 542/14.10.2026


ANUNȚ PUBLIC
privind concursul pentru ocuparea postului contractual de execuție vacant de referent de specialitate II (S) din cadrul Centrului Cultural și Educațional „Alexandru Marghiloman” Buzău

[bookmark: _Hlk179897468]În temeiul prevederilor Hotărârii de Guvern nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Centrul Cultural și Educațional „Alexandru Marghiloman” Buzău, cu sediul pe Str. Plantelor nr. 8B, Buzău, județul Buzău, organizează concursul pentru ocuparea unei funcții contractuale de execuție vacante de Referent de specialitate II (S) - Contract individual de muncă pe perioadă determinată de 24 luni, cu normă întreagă (8 ore/zi, 40 de ore/săptămână).
Concursul se va desfășura la sediul Centrului Cultural și Educațional „Alexandru Marghiloman” Buzău, str. Plantelor nr.8B, Buzău, județul Buzău, astfel: 
· Publicare anunț concurs: 16.10.2026
· Depunere dosare: 19.10.2026 – 30.10.2026
· Selecție dosare (max. 2 zile lucrătoare): 02.11.2026 – 03.11.2026
· Afișare rezultate selecție dosare: 03.11.2026
· Depunere contestații selecție dosare: 04.11.2026
· Soluționare contestații selecție dosare: 05.11.2026
· Afișare rezultate contestații selecție dosare: 05.11.2026
· Proba scrisă: 09.11.2026, ora 10:00
· Afișare rezultate proba scrisă (max. 1 zi lucrătoare): 10.11.2026
· Depunere contestații proba scrisă: 11.11.2026
· Soluționare contestații proba scrisă: 12.11.2026
· Afișare rezultate finale proba scrisă: 12.11.2026
· Proba interviu: 13.11.2026, ora 10:00
· Afișare rezultate interviu: 16.11.2026
· Depunere contestații interviu: 17.11.2026
· Soluționare contestații interviu: 18.11.2026
· Afișare rezultate finale concurs: 18.11.2026

Candidații trebuie să îndeplinească cumulativ condițiile generale și specifice de participare, în conformitate cu prevederile art. 14 alin. (1), art. 15 și art. 16 din Hotărârea de Guvern nr. 1336/2022, după cum urmează: 

I. CONDIȚII GENERALE DE PARTICIPARE:
Poate participa la concursul pentru ocuparea posturilor persoana care îndeplinește următoarele condiții:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit; 
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare; 
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs; 
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii; 
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

II. CONDIȚII SPECIFICE POSTULUI 
· studii de specialitate: studii de specialitate: studii superioare de licență absolvite cu diplomă de licență sau echivalentă în domeniul fundamental (DFI): științe sociale - ramura de știință (RSI): sociologie, filologie, psihologie și științe comportamentale (științe ale educației);
· vechime în specialitatea studiilor necesară: minimum 3 ani;
· Abilităţi, calităţi şi aptitudini necesare: abilități de negociere, diplomație, toleranță, capacitate de comunicare, relaționare și cooperare în echipă, capacitate de analiză şi sinteză, adaptabilitate la situaţii noi, putere de concentrare în condiţii de stres; bun organizator, ordonat, dinamic; corectitudine, moralitate, amabilitate, respect faţă de ceilalţi angajaţi şi față de partenerii şi colaboratorii instituției, spirit de inițiativă, operativitate, perspicacitate, responsabilitate personală
· Cerinţe specifice: cunoașterea legislației specifice sectorului ocupațional cultură; capacități de previziune, organizare, decizie, coordonare; capacitate de autoorganizare și prioritizare a sarcinilor; capacitate de asumare a răspunderii; disponibilitate pentru lucru în weekend și în program prelungit în anumite condiţii; disponibilitate pentru deplasări în interes de serviciu în ţară şi străinătate. 
· Descrierea sarcinilor ce revin postului: 
iii. Asigură inițierea, implementarea, monitorizarea și evaluarea programelor și proiectelor cultural-educative de integrare socială pentru grupurile vulnerabile din comunitate (minorități, comunități sărace, persoane atipice, cu dizabilități și/sau deficiențe, seniori/vârstnici ș.a.)
iii. Propune programe, proiecte și acțiuni de sensibilizare a opiniei publice în ceea ce privește respectul pentru diversitate și nevoile speciale;
iii. Urmărește accesibilizarea mediului fizic și informațional al instituției;
iii. Urmărește accesibilizarea proiectelor și programelor instituției pentru persoane cu nevoi speciale; 
iii. Propune asocierea în vederea realizării de proiecte cu caracter social pentru grupurile vulnerabile; 
iii. Realizează activități de cercetare/dezvoltare în vederea identificării nevoilor grupurilor vulnerabile, la nivelul publicului și al comunității, inclusiv studii, analize, întâlnirii ș.a.
iii. Se ocupă de contactul direct și comunicarea cu colaboratorii și beneficiarii programelor și proiectelor cu caracter social;

III. BIBLIOGRAFIE ȘI TEMATICĂ SPECIFICĂ PENTRU FUNCȚIA CONTRACTUALĂ DE CONTABIL ȘEF II: 
i. Constituția României, republicată (Titlul II, Cap. II, art.41-43 și art.52);
ii. Ordonanța de Urgență nr. 57/2019 privind Codul Administrativ, cu modificările și completările ulterioare (Partea a VI-a, Titlul III – Personalul contractual din autoritățile și instituțiile publice: Cap. I, Cap. III, Cap. IV; Partea a VII-a Răspunderea administrativă) 
iii. Legea nr.53/2003 privind Codul Muncii, cu modificările și completările ulterioare (art. 39 – Drepturile și obligațiile salariatului; Titlul XI, Cap II, art.247-art.252; Titlul XI, Cap. III, art. 253 – art. 259)
iv. Ordonanța de Urgență nr. 118/2006, privind înființarea, organizarea și desfășurarea activității așezămintelor culturale, cu modificările și completările ulterioare 
v. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare; 
vi. Legea 202/2002 privind egalitatea de șanse și de tratament între femei și bărbați;

IV. ÎNSCRIEREA LA CONCURS:
Pentru înscrierea la concurs candidații vor depune un dosar de concurs care va conține următoarele documente:
a) formular de înscriere la concurs, conform modelului prevăzut în anexa nr. 1- Formular de înscriere
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae, model comun european.

Modelul orientativ al adeverinței menționate la lit. e) este prevăzut în Anexa nr. 2 – MODEL adeverinta la prezentul anunț (conform modelului din anexa nr. 3 la H.G. nr. 1336/2022).
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.
Copiile de pe actele prevăzute la lit. b) – e) se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
Documentul prevăzut la lit. f) poate fi înlocuit cu o declarație pe propria răspundere - Anexa nr. 3 – MODEL Declaratie pe propria raspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii. anexa nr. 6- Consimțământ

Pentru înscrierea la concurs, candidații vor depune dosarul de concurs, la Compartimentul financiar-contabil din cadrul Centrului Cultural și Educațional „Alexandru Marghiloman” Buzău, Str. Plantelor nr. 8B, Buzău, până la data de 30 octombrie 2026 (inclusiv), ora 12:00, 

Înscrierea și depunerea dosarelor de concurs se fac personal, de către candidat. Nu va fi acceptat dosarul de concurs în cazul în care documentele de studii/calificare în original prezintă deteriorări sau alterări ale elementelor de siguranță care nu permit stabilirea autenticității documentului.

Persoana de contact și pentru oferirea de informații suplimentare: Vasile Neagu Mihai Dinu, 0787540795, mihai.vasile@ccam.ro.

				           			MANAGER
					CENTRUL CULTURAL ȘI EDUCAȚIONAL
 				        „ALEXANDRU MARGHILOMAN”
					                    PARAIPAN OANA

Centrul Cultural și Educațional „Alexandru Marghiloman” Buzău

